**Ryfylke Hestesportsklubb**

**Historikk.**

Ryfylke Hestesportsklubb ble første gang stiftet 19.11.1998.  
Klubben er et resultat av sammenslåing av to hestesportklubber (Strand rideklubb og Nordre Strand kjøre- og ridelag). Disse slo seg sammen i januar 2010 og dannet klubben Strand Hestesportklubb.  
I 2022 endret klubben navn til Ryfylke Hestesportklubb.

**Formål**

Ryfylke Hestesportsklubb skal være en åpen og demokratisk organisasjon der formålet er å drive idrett organisert i Norges idrettsforbund og olympiske og paralympiske komitè. (NIF)

**Virksomhetsidè**

En klubb som fremmer både ride- og kjøresporten og intressen for hestesport generelt primært i Ryfylkeregionen.

**Visjon**

Være en klubb for alle, både konkurranseryttere/kusker og hobbyryttere/kusker.

**Verdigrunnlag**

Positivt og sunt samspill mellom menneske og hest, samt positivt samhold blant medlemmene i klubben. Klubben skal være en «paraply å samle de hesteinteresserte under»

**Hovedmål**

Skape et godt og inkluderende miljø, med aktiviteter for alle. Klubben ønsker også å øke kompetanse innen hest og hestesport, med et sekundært formål om vekst i hesteaktiviteter i regionen.

**Suksesskriterier**

1. Et fungerende styre som til enhver tid jobber for å tilrettelegge slik at medlemmene kan nå sine mål.
2. Engasjerte medlemmer som stiller opp for hverandre.
3. En sunn klubbøkonomi

**Handlingsplan**

Avholde kurs og samlinger tilpasset medlemsmassens ønsker. Avholde lavnivå ridestevner i dressur, og kjørestevner på alle nivåer for å legge grunnlaget for videre rekruttering også for de medlemmene som ønsker å konkurrere.   
  
Avholde medlemsmøter 2-4 ganger i året, med innhold tilpasset de interessene den gjeldende medlemsmassen til enhver tid har.

Tilbud om kurs/treninger og stevner samt faglig input på medlemsmøtene skal bidra til at klubben og alle medlemmene når målene sine.

Styret skal delegere oppgaver seg imellom og ut til medlemmene.

Dersom det blir aktivitet i flere ulike grener innen hestesporten og klubben ser det som formålstjenelig, kan vi lage egne komiteer som jobber med hver sin gren.

**Organisasjonsplan for Ryfylke Hestesportsklubb**

Årsmøtet  
Styret  
Medlemmene

*Ungdomskontakt – denne etableres ved behov, i 2022 er medlemsmassen under 18 år en svært liten del av klubben, og det anses derfor ikke som nødvendig med en ungdomskontakt*

Kjørekontakt

Rytterkontakt

**Årsmøtet**

Årsmøtet er Ryfylke Hestesports høyeste myndighet

Årsmøtet blir avholdt 1 gang i året.

Protokollen fra årsmøtet sendes til idrettsrådet i kommunen og de særkretser idrettslaget er tilsluttet.

Protokollen kan legges ut på klubbens internettside.

Innkalling annonseres på [www.ryfylkehestesport.no](http://www.ryfylkehestesport.no) og klubbens [facebookside](https://www.facebook.com/ryfylkehestesport).

Innkomne forslag skal være styret i hende 2 uker før årsmøtet og sakspapirene skal sendes ut 1 uke før årsmøtet.

Årsmøtet er for medlemmer i klubben, det vil si de som har betalt medlemskontingenten senest 1 mnd før årsmøtet.

Foreldre/foresatte har ikke fullmakt til å stemme for medlemmer under 15 år.

Årsmøtet legger grunnlaget for styret sitt arbeid og alle som ønsker å bli med å bestemme hvordan klubben skal drives bør stille på årsmøtet.

Årsmøtet skal gjennomføres slik det er fastsatt i lovens årsmøteparagraf.

**Styrets funksjon og sammensetning**

Styret skal bestå av følgende verv:

Leder

Nestleder

Kasserer

Sekretær

Varamedlem I

Styret skal:

* sørge for klubbens totale drift, herunder mål og strategiarbeid, budsjett og regnskap samt oppgaver beskrevet i § 1 NIFs lover, lovnorm for idrettslag
* ha ansvar for at det finnes retningslinjer for aktiviteten i klubben
* iverksette bestemmelser og vedtak fattet av årsmøtet eller andre overordnede   
   idrettsmyndigheter
* stå for klubbens daglige ledelse og representere klubben utad.
* disponere klubbens inntekter (tilskudd, kontingent o.a) og fordele disse etter plan og godkjent budsjett.
* oppnevne komiteer og utvalg etter behov, og utarbeide instruks for disse.
* definere komiteene og komiteenes oppgaver

Leder

* er klubbens ansikt utad, og klubbens representant i møter og forhandlinger
* står for klubbens daglige ledelse, koordinere styrets og klubbens totale aktivitet
* innkaller til styremøter, forbereder saker og leder møtene
* skal påse at valg, adresseforandringer, oppgaver over medlemmer o.a. som har interesse for/skal sende inn til krets- og forbund, meldes til overordnede instanser innen gitte frister.
* velges for 1 år

Nestleder skal

* fungere som leder under dennes fravær, og bør derfor være valgt med henblikk på at hen kan rykke opp som leder på et senere tidspunkt.
* bistå leder og danner et lederteam med denne.
* velges for 2 år

Sekretær skal

* føre referat over alle styremøter og medlemsmøter
* lage møteplan i samsvar med hele styret, distribuere denne til styremedlemmer og medlemmene.
* sørge for å reservere møtelokaler til medlemsmøtene og styremøtene.
* lage oversikt over styrets medlemmer og publisere det ut til alle medlemmene.
* velges for 2 år

Kasserer

* disponerer lagets økonomi
* har kjennskap til kontoplan og føre regnskap i henhold til denne.
* har til enhver tid oversikt over lagets økonomiske situasjon og følger opp denne
* skal sette opp resultatregnskap ved sesongslutt og påser at dette blir klart for årsmøtet
* har ansvar for medlemskontingent og medlemslister
* velges for 2 år

Styremedlemmer skal

* møte på styrets møter
* tildeles konkrete oppgaver i henhold til styrets vedtak (politiattest, barneidretten)
* velges for 2 år

Varamedlem

* kan stille i alle styremøter, men må stille dersom andre i styret er forhindret i å møte
* velges for 1 år.

Valgkomitè

Har en av klubbens viktigste oppgaver. Den har ansvaret for personalmessig og funksjonell utvikling av klubben ved å rekruttere nye styremedlemmer.  
Valgkomiteen skal:

* vurdere styrets og komiteenes virksomhet
* se til at medlemmenes syn på styrets arbeid blir tatt opp til behandling
* diskutere styret og evt endringer i styrets sammensetning.
* holde seg informert om, og diskutere med, medlemmene som ulike kandidater for styreoppdrag, og derigjennnom få rede på om ønskede personer har kunnskap, tid og interesse for oppdraget
* gjennomgå for styret og medlemmene hvilke forandringer/normendringer som kommer til å bli foreslått
* ved behov foreslå for styret at passende kandidater får relevant utdannelse for påtenkte oppdrag
* før årsmøtet, på det tidspunkt vedtektene bestemmer, avgi skriftlig forslag på nomineringen som skal forelegges medlemmene på årsmøtet
* under årsmøtet å presentere valgkomiteens forslag samt etter årsmøtet å analysere eget nominasjonsarbeid.
* velges for 2 år

**Medlemmer**

Medlemskap i Ryfylke Hestesportsklubb er først gyldig og regnes fra den dag kontingent er betalt.

Ved innmelding skal følgende informasjon oppgis:

* Navn
* Adresse
* e-postadresse
* fødselsdato

**Aktivitet**

Klubben satser bredt på både ridning og kjøring. Det er interessene til medlemsmassen som bestemmer hvilke aktiviteter som skal gjennomføres. Klubbens styre imøteser innspill fra medlemmene med glede. Styret ønsker å gjennomføre og vektlegge de aktivitetene medlemmene opplever å få mest utbytte av.

Klubben vil arrangerer kurs, treninger og stevner innen både ridning og kjøring. Vi benytter innleide instruktører samt benytter oss av kunnskapen klubbens medlemmer besitter.

**Arrangementer**

Ryfylke Hestesport er en aktiv klubb som arrangerer kurs, treninger og stevner. I denne forbindelse er det forventet at klubbens medlemmer stiller opp på dugnad.

**Informasjon**

Ryfylke Hestesport benytter seg av hjemmesiden [www.ryfylkehestesport.no](http://www.ryfylkehestesport.no) og facebooksiden <https://www.facebook.com/ryfylkehestesport> til å spre informasjon til klubbens medlemmer.

**Økonomi**

Styret er juridisk ansvarlig for lagets økonomi

Styret er ansvarlig for å sette opp budsjett før årsmøtet.

Alle innkjøp skal godkjennes av styret.

Det er tegnet underslagsforsikring for de som disponerer kontoene.

**Regnskap**

Ryfylke Hestesport skal til enhver tid føre regnskap i henhold til regnskapsloven.

Alle inn og utbetalinger skal gå gjennom lubben sin konto, det er ikke lov å sette penger som tilhører klubben medlemmer inn på personlige kontoer. Utbetalinger fra klubbens konto skal godkjennes av leder og kasserer i fellesskap.

Medlemskontingent 2023 (endelig vedtak vil skje på årsmøtet):

Enkeltmedlemskap kr. 300,-

Familiemedlemskap kr. 350,-

Kontonummer i SR-bank: 3205.20.14823

**Årlige faste oppgaver**

Gjennomføre den årlige lovpålagte idrettsregistreringen januar/februar

Gjennomføre årsmøtet i henhold til idrettslagets lov

Rapportere endringer av post og e-postadresser

Oppdatere nytt styre på samme sted som idrettsregistreringen

Søke kommunale midler sjekk med kommunen for søknadsfrist.

Ryfylke Hestesportsklubb

2022